b'\n_START_ARTICLE_\nVokie\xc4\x8di\xc5\xb3 reksas\n_START_PARAGRAPH_\nVokie\xc4\x8di\xc5\xb3 reksas (vok. German Rex, angl. German Rex) \xe2\x80\x93 trumpaplauki\xc5\xb3 ka\xc4\x8di\xc5\xb3 veisl\xc4\x97. I\xc5\xa1siskiria ne\xc4\xafprastu garbanotu kailiu. Pana\xc5\xa1ios \xc4\xaf kornrekso veisl\xc4\x97s kates.\n_START_SECTION_\nIstorija\n_START_PARAGRAPH_\nTai seniausia garbanot\xc5\xb3 ka\xc4\x8di\xc5\xb3 veisl\xc4\x97. Pana\xc5\xa1ios \xc4\xaf \xc5\xa1iuolaikin\xc4\xaf vokie\xc4\x8di\xc5\xb3 reks\xc4\x85 kat\xc4\x97s pasteb\xc4\x97tos apie 1930 m. dabartinio Kaliningrado \xc5\xbeem\xc4\x97se, ta\xc4\x8diau kai kurie specialistai nesutinka, jog tai buvo veisl\xc4\x97s prot\xc4\x97viai._NEWLINE_Yra \xc5\xbeinoma, jog apytikriai 1946 m. Ryt\xc5\xb3 Berlyne bast\xc4\x97si benam\xc4\x97 kat\xc4\x97 garbanotu kailiu, ta\xc4\x8diau tik XX a. \xc5\xa1e\xc5\xa1tajame de\xc5\xa1imtmetyje tokiomis kat\xc4\x97mis susidom\xc4\x97jo veislininkai. Garbanot\xc4\x85 vokie\xc4\x8di\xc5\xb3 rekso kail\xc4\xaf lemia tas pats genas kaip kornrekso.\n_START_SECTION_\nCharakteris\n_START_PARAGRAPH_\nTai sant\xc5\xabrios, pakan\xc4\x8dios kat\xc4\x97s. Pakankamai judrios, protingos, nuovokios. Paprastai gerai sutaria su kitomis kat\xc4\x97mis.\n_START_SECTION_\nFizin\xc4\x97s savyb\xc4\x97s\n_START_PARAGRAPH_\nVokie\xc4\x8di\xc5\xb3 reksas \xe2\x80\x93 kresna vidutinio dyd\xc5\xbeio kat\xc4\x97. Kojos vidutinio ilgio, letenos apvalios. Ausys vidutinio didumo, akys apskritos. Skiriamasis po\xc5\xbeymis \xe2\x80\x93 plonas banguotas plaukas. Ra\xc5\xa1tai sutampa su Europos trumpaplauk\xc4\x97s ir namini\xc5\xb3 ka\xc4\x8di\xc5\xb3.'